**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 97**

**din 29 iulie 2021**

**privind aprobarea protocolului de colaborare între municipiul**

**Câmpulung Moldovenesc și Asociația ACS ULTRA LIFE în vederea**

**organizării evenimentului „BUCOVINA ULTRA ROCKS”**

Consiliul Local al municipiului Câmpulung Moldovenesc, întrunit în ședința ordinară din data de 29 iulie 2021;

Având în vedere:

-Referatul de aprobare a primarului municipiului Câmpulung Moldovenesc, înregistrat la nr. 19961 din 12.07.2021;

-Raportul de specialitate Direcției economice, înregistrat la nr. 19962 din 12.07.2021;

-Raportul de specialitate al centrului Național de Informare și Promovare Turistică, înregistrat la nr. 19963 din 12.07.2021

-Raportul de specialitate Compartimentului juridic, înregistrat la nr. 19964 din 12.07.2021;

-Avizul Comisiei de specialitate a Consiliului Local;

-Solicitarea Asociația ACS ULTRA LIFE, înregistrată la nr. 19609 din 09.07.2021;

-Art. 5 alin (3) Legea nr. 273/2006 privind finanțele publice locale, cu modificările ulterioare;

-Prevederile Cap. II, pct.9 lit. b) din anexa nr. 2 la Legea nr. 273/2006 privind finanțele publice locale, cu modificările și completările ulterioare;

În temeiul art. 129 alin. (4) lit. a), alin.(7) lit. f), art. 140 alin.(1) și art 196 alin.(1) din Ordonanța de Urgență nr. 57/2019 privind Codul administrativ cu modificările și completările ulterioare,

**HOTĂRĂȘTE:**

**Art.1.**Se aprobă protocolul de colaborare între municipiul Câmpulung Moldovenesc și Asociația ACS ULTRA LIFE, în vederea organizării evenimentului **„BUCOVINA ULTRA ROCKS”**, conform anexei care face parte integrantă din prezenta hotărâre.

**Art.2.**Se aprobă alocarea din bugetul local al municipiului Câmpulung Moldovenesc a sumei de 70.000 lei reprezentând cheltuielile pentru organizarea evenimentului **„BUCOVINA ULTRA ROCKS”**, achiziționarea trofeelor pentru sportivi, medalii finisher, tricouri tehnice și cronometrarea concursului.

**Art.3.**Primarul municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,**  **Alvirescu Ioana - Tatiana** |  | **Contrasemnează:**  **SECRETAR GENERAL**  **AL MUNICIPIULUI**  **Erhan Rodica** |